BBC Hausa - News - Akalla Mutane 27 sun mutu a gidan-yarin Sri Lanka
Akalla Mutane 27 sun mutu a gidan-yarin Sri Lanka
An sabunta: 10 ga Nuwamba, 2012 - An wallafa a 06:46 GMT
Gidan-yarin Sri Lanka
Hukumomin Gidan-yarin kasar Sri-Lanka sun ce a kalla mutane ashirin da bakwai sun halaka sakamakon wani mummunan tashin hankali da ya afku a Gidan-yarin kasar da aka yi shekara da shekaru ba a ga irinsa ba.
Mahukuntan sun ce yawancin wadanda suka rasu a Gidan-yarin na Welikada dake Colombo fursunoni ne.
Sai dai daga cikin sauran mutanen da suka jikkata, har da jamian tsaro.
Wakilin BBC ya ce Daraktan asibitin da aka kai gawarwakin da suka rasun, ya ce mutane arba'in da uku ne suka jikkata, cikinsu har da fursunoni da jami'an 'yan sanda da sojoji guda hudu da kuma mai gadin gidan yarin.
Hannayen jari sun hauhawa a yankin Asia